El ninot de la Falla Plaça del Pouet s’alça amb el primer premi de la seua categoria en l’Exposició del Ninot de València
2025-07-24

La comissió de la Falla Plaça del Pouet de Burjassot està d’enhorabona ja que, en aquests dies, el ninot presentat en l’Exposició del Ninot a València s’ha alçat amb el primer premi de la seua categoria. El ninot, que forma part del monument infantil amb el lema “Tresor”, és obra de l’artista Alejandro Cano.

Concretament, la comissió burjassotera ha aconseguit el primer premi de la secció 11 de la Junta Central Fallera, en categoria infantil.

L’Exposició del Ninot, situada a la Sala Arquerías del Museu Príncep Felip, a la Ciutat de les Arts i les Ciències, es pot visitar fins al pròxim 15 de març.